wickkiey/tamil-wikipedia-chunked huggingface dataset:
# பிரான்சிஸ் கோ டீ அல்மெய்டா

**பிரான்சிஸ் கோ டீ அல்மெய்டா** (*Francisco de Almeida*, (சு. 1450 – 1 மார்ச் 1510)) இந்தியாவில் போர்ச்சுகீசியர்களின் வாணிபத்தை கவனிக்க முதல் ஆளுநராக நியமிக்கப்பட்டார்.இவர் அரேபிய வியாபாரிகளை தோற்கடித்து போர்ச்சுகீசியரின் ஆதிக்கத்தை நிலைநாட்டினார். கப்பற்படையை வலிமை பெறச் செய்து இந்திய பெருங்கடல் பகுதிகளில் போர்ச்சுகீசியர்களின் செல்வாக்கை உறுதிச் செய்தார். இவரது கொள்கை நீலநீர் கொள்கை ஆகும். இதன்மூலம் குடியேற்றப் பகுதிகளை முழுக்கட்டுப்பாட்டில் கொண்டு வந்தார். சதி முறையை எதிர்த்தர். இவர் வில்லியம் பென்டிங் பரபுவின் முன்னொடி என அழைக்கபட்டர். அல்மெய்டா போர்ச்சுகலுக்குத் திரும்புவதற்கு முன்பு 1510 இல் நன்னம்பிக்கை முனையில் பழங்குடியினருடன் ஏற்பட்ட மோதலில் தனது உயிரை இழந்தார்.
# ஜாஃபா ஆரஞ்சு

**ஜாஃபா ஆரஞ்சு** அல்லது **யாபா தோடம்பழம்** (அரபு: برتقال يافا) அரபுப் பெயரால் **ஷாமௌடீ ஆரஞ்சு** என்றும் அறியப்படுவது குறைந்த விதைகளையும் தடித்த தோலையும் கொண்டு 'சிறப்பானதாகவும்' 'இனிமையும் அருமையும்' மிக்கதாகவும் அறியப்பட்டு ஏற்றுமதிக்கு உகந்ததாகவும் இருக்கும் ஒரு தோடம்பழ வகை.  
அரபு உழவர்களால் பத்தொன்பதாம் நூற்றாண்டின் நடுப்பகுதியில் வளர்க்கப்பட்ட இந்த வகை, இதனை முதன் முதலில் உருவாக்கி ஏற்றுமதி செய்த ஊரான ஜாஃபாவின் பெயரால் வழங்கப்பட்டுவருகிறது. ஜாஃபா நகரின் முதன்மைக் கிச்சிலி பழ ஏற்றுமதியாக இந்தவகைப் பழங்களே இருந்தன. கொப்பூழ் மற்றும் நரந்தம் வகைகளுடன் மையத்தரை, தெற்கு ஐரோப்பா, மையக்கிழக்குப் பகுதிகளில் விளைவிக்கப்படும் மூன்று முதன்மை ஆரஞ்சு வகைகளுள் இதுவும் ஒன்றாக உள்ளது. சைப்பிரசு, ஈராக்கு, இஸ்ரேல், பாலஸ்தீன், லெபனான், சிரியா, ஜோர்தான் மற்றும் துருக்கி போன்ற நாடுகளிலும் ஜாஃபா ஆரஞ்சு பயிரிடப்படுகிறது.  
ஜாஃபா ஆரஞ்சுகள் இஸ்ரேலிலும் பாலஸ்தீனிலும் நவம்பருக்கும் மார்ச்சுக்கும் இடையில் அறுவடை செய்யப்படுகின்றன். விற்பனைப் பருவம் செப்டம்பரிலிருந்து ஏப்ரல் வரை இருக்கும். ஓராண்டின் விளைச்சலில் பாதிக்கும் மேல் ஏற்றுமதி செய்யப்படுகிறது. இஸ்ரேலிலிருந்து ஐரோப்பிய ஒன்றியத்துக்கு இந்த வகையையும் உள்ளிட்ட கிச்சிலி பழங்கள் பெருமளவில் ஏற்றுமதியாகின்றன.  
1950-களிலும் 1960-களிலும் இஸ்ரேல் நாட்டின் சின்னமாக ஜாஃபா ஆரஞ்சுகள் இருந்தன.
ஜாஃபா ஆரஞ்சுகளால் டெல் அவீவ்-யாபோ நகர் *பெரிய ஆரஞ்சு* என்ற புனைப்பெயரைப் பெற்றது.
# இராணி எலிசபெத் சாலை

**இராணி எலிசபெத் சாலை** (Queen Elizabeth Way) என்பது கனடாவின் ஒன்றாரியோ மாகாணத்தில் தொராண்டோ நயாகரா தீபகற்பம் மற்றும் நியூயார்க்கின் பஃபலோவுடன் இணைக்கும் தொடர் நெடுஞ்சாலை ஆகும். ஃப்ரீவே ஃபோர்ட் எரியில் உள்ள அமைதிப் பாலத்தில் தொடங்கி வரை உள்ளது.  
இதன் வரலாறு 1931 ஆம் ஆண்டிலிருந்து தொடங்குகிறது, பெரும் பொருளியல் வீழ்ச்சியின் போது நிவாரணத் திட்டமாக அருகிலுள்ள தன்டாசு நெடுஞ்சாலை மற்றும் *இலேக்சோரு* சாலையைப் போலவே மத்திய சாலையையும் விரிவுபடுத்தும் பணி தொடங்கியது. 1934 மாகாணத் தேர்தலைத் தொடர்ந்து, ஒன்ராறியோ நெடுஞ்சாலை அமைச்சர் *தாமஸ் மெக்வெஸ்டன்* மற்றும் அவரது துணை அமைச்சர் *ராபர்ட் மெல்வில் ஸ்மித்* ஆகியோர் செருமனியின் *ஆட்டோபான்களைப்* போலவே வடிவமைப்பை மாற்றினர்.  
ஐக்கிய இராச்சியத்தின் ஆறாம் ஜோர்ஜ் மனைவியின் நினைவாக எலிசபெத் சாலை எனப் பெயரிடப்பட்டது, அவர் பின்னர் எலிசபெத் போவ்சு-லயோன் என்று அறியப்பட்டார். இது சில சமயங்களில் ராணி E என்றும் குறிப்பிடப்படுகிறார்.
# பாரன்கைமா

).]]  
**கூழ்ம இழையம்** *(Parenchyma)* அல்லது செயலிழையம் என்பது விலங்கின் உறுப்பிலோ புற்றுக் கட்டமைப்பிலமுள்ள பெரும்பகுதியாக உள்ள செயலாற்றும் இழையவகையாகும். விலங்கியலில் இது தட்டைப்புழுக்களின் உள்ளகத்தை நிரப்பும் இழையமாகும்.  
இதன் கலச்சுவர் செல்லுலோசினால் ஆனது. இது கோள வடிவம், உருளை வடிவம், முட்டை வடிவம், உடு வடிவம், பல கோண வடிவம்
ஆகிய வடிவங்களைக் கொண்டிருக்கும்.
# பாரன்கைமா

## சொற்பிறப்பியல்

*பாரென்கைமா* (parenchyma) என்பது இலத்தீனச் சொல்லாகும். இது பண்டையக் கிரேக்கச் சொல்லாகிய, ஊனிழையம் எனப் பொருள்படும், παρέγχυμα எனும் சொல்லில் இருந்து உருவானதாகும். இது உள்வை எனப்பொருள்படும் παρεγχεῖν (parenkhein) என்றசொல்வழி உருவாக்கப்பட்டது. இங்கே παρα-(para-) என்றால் பக்கம் ஆகும். மேலும், ἐν (en-) என்றால், உள் ஆகும். εῖν(khein) என்றால் வை அல்லது இடு ஆகும்'.
# சாட்சர் ஏரி

**சாட்சர் ஏரி** (Satsar Lake) என்பது சம்மு காஷ்மீர் மாநிலத்தில் காந்தர்பல் மாவட்டத்தில் காஷ்மீர் பள்ளத்தாக்கில் 7 அல்பைன் ஏரிகளைக் கொண்ட ஒரு பெரிய ஏரி ஆகும்.
# சாட்சர் ஏரி

## புவியியல்

சாட்சர் ஏரியானது ஒன்றோடு ஒன்று தொடர்புடைய அடுக்கு முறையிலான ஏரிகளின் இணைப்பானது ஆகும். இந்த ஏரிகளானது ஒரு குறுகிய அல்பைன் பள்ளத்தாக்கில் வடக்கிலிருந்து தெற்காக 4 கிலோமீட்டர் (2.5 மைல்) தொலைவிற்கும் அகலவாக்கில் 1 கிலோமீட்டர்(0.62 மைல்) தொலைவிற்கும் பரவியுள்ளது. இது துலைல் பள்ளத்தாக்கு மற்றும் சிந்து பள்ளத்தாக்கு ஆகியவற்றுக்கிடையேயான இயற்கை மலையிடைக் கனவாயாக இருக்கிறது.
கங்காபால் ஏரி மற்றும் நுண்ட்கோல் ஏரி ஆகியவை சாஜிபால் கனவாய்க்கு (4,041 மீட்டர் அல்லது 13,258 அடி) எதிர்புறமாக அமைந்துள்ளது. சாட்சர் ஏரிகனானவை கால்நடைகளின் மேய்ச்சல்காரர்களின் இருப்பிடமாகவும், சுற்றுலாப் பயணிகளின் முகாமிடும் இடமாகவும் அமைந்துள்ள பசும்பச்சைப் புல்வெளிகளால் சூழப்பட்டதாக இருக்கிறது. நாரங் மற்றும் நண்ட்கோல் ஆகியவை கோடைகாலத்தின் அருகாமையில் உள்ள வாழிடப் பகுதியாகவும் மலையேறுபவர்களின் முகாம் அமைக்கப்படும் அடிவாரமாகவும் இப்பகுதி விளங்குகிறது.  
சாட்சர் ஏரியானது முதன்மையாக பனி உருகுவதால் ஏற்பட்டது. கோடை மற்றும் இலையுதிர் காலத்தின் பிற்பகுதிகளில், இரண்டு அல்லது மூன்று ஏரிகள் வறண்டு விடுகிறது.
# இத்தி மரம்

**இத்தி மரம்** *(Ficus tinctoria)*என்பது ஆல் வகுப்பைச் சேர்ந்த ஒரு அத்திமர வகையாகும். இது கல்அத்தி அல்லது காட்டத்தி எனப்படுகிறது. இது பகுதித் தொற்றிவளர் தாவரமாகும். பெரும்பாலும் இது மற்ற மரங்களைச் சுற்றியோ, பாறை அல்லது சுவர்களின் இடுக்குகளிலோ வளரும். இதன் மரப்பட்டை பழுப்பு அல்லது மஞ்சள் கலந்த பச்சை நிறமாகக் காணப்படும். இலையின் ஒரு பாதி பெரியதாயும், அதன் அடிபாகம் கடின மயிரிழையுடையதாயும் இருக்கும். கல்இத்தி அல்லது கல்அத்திவகைத் தாவரம் மற்ற மரங்களின், குறிப்பாக பனைமரத்தை மீது மீது தொற்றி வளரும். இதன் தாவரப் பெயர் ஃபீக்கசு டிங்டோரியா து.சி.பேரசைட்டிக்கா என்பதாகும். இது மருத்துவத்திற்கும் சாயத்திற்கும் பயன்படுகிறது. இதன் பிற தமிழ்ப் பெயர்கள் இந்திரி, இறலி, சுவி, இறாடகம், காட்டத்தி என்பனவாகும். இம்மரம் இந்தியாவில் பீகார், அசாம், அந்தமான், தென்னிந்தியப் பகுதிகளில் வளர்கின்றது. இம்மரத்தின் பட்டை, பிஞ்சு, காய் முதலியன மருந்தாகப் பயன்படுகின்றன
# இத்தி மரம்

## மருத்துவக் குணங்கள்

இது துவர்ப்புச் சுவை உடையது. வெப்பத் தன்மயுடைய இது துவர்ப்பி எனப்படுகிறது.
# மனோகர் அஜாகோன்கர்

**மனோகர் திரிம்பக் அஜ்காவ்ன்கர்** (*Manohar Trimbak Ajgaonkar*) (பிறப்பு 6 நவம்பர் 1954) ஒரு இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினர் ஆவார். இவர் கோவாவின் சட்டமன்றத்திற்கு முதன் முதலாக பெர்னேம் நகரத்தின் தர்காலிம் சட்டமன்றத் தொகுதியிலிருந்து தேர்ந்தெடுக்கப்பட்டார்.  
இவர் தனது அரசியல் வாழ்க்கையை இந்திய தேசிய காங்கிரசு கட்சியிலிருந்து தொடங்கினார். இவர் 2002 ஆம் ஆண்டு பாரதிய ஜனதா கட்சியில் இணைந்தார். இவர் 2007 ஆம் ஆண்டில் இந்திய தேசிய காங்கிரசு கட்சிக்கு மீண்டும் திரும்பி தனது இடத்தைத் தக்க வைத்துக் கொண்டார். பின்னர் 2017 ஆம் ஆண்டில் மகாராட்டிரவாதி கோமந்த கட்சியில் இணைந்தார். வடக்கு கோவா மாவட்டத்தின் பெர்னேம் தொகுதியின் வேட்பாளராகவும் அறிவிக்கப்பட்டார்.  
இவர் மீண்டும் 2019 ஆம் ஆண்டில் பாரதிய ஜனதா கட்சியில் இணைந்தார். மகாராட்டிரவாதி கோமந்த கட்சி to one seat in the கோவாவின் சட்டமன்றம். இவர் கோவா மாநிலத்தின் துணை முதலமைச்சராகவும் நியமிக்கப்பட்டார்.
# ஸ்டென்டார்

**கசையுயிரிகள்** *(stentor)* **புனல் நுண்விலங்குகள்** *(trumphet animalcules)* என்பது அமீபா போன்றதொரு ஒற்றைக்கலக் கலப்புண்ணி முன்னுயிரி ஆகும். தண்ணீரில் வாழக்கூடியது. புனல் போன்ற வடிவம் உடையது. மொத்தம் 2.0 மிமீ நீளமுள்ளது. தலைப்பக்கம் அகன்று குழல்வாய் போல் இருக்கிறது. இதைச் சுற்றிலும் பல மயிரைழைகள்(கசைக் ஓயாமல் துடித்துக் கொண்டிருக்கின்றன. வட்ட வட்ட அலைகளைக் கிளப்புகின்றன. இந்த கசைகளின் துடிப்பு ஒரு சக்கரம் சுழல்வது போல் இருக்கும். இது விதிவிலக்காக அனைத்து முன்னுயிரிகளினும் பெரியதாகும்.  
இது தன் காலை ஒரு நீரிச் செடியின் மீதோ வேறு மிருகத்தின் மீதோ பாறையின் மீதோ ஒட்டிக் கொள்கிறது. தலைப்பக்கமுள்ள கசைகளைச் சுழற்றுகிறது. தண்ணீருக்குள் இருக்கும் நுண்ணிய விலங்குகள், செடிகள் இந்த அலைக்குள் அகப்பட்டுக் கொள்கின்றன. உணவுக் குமிழ்களால் தொண்டைக்குள் தள்ளப்படுகின்றன. ஒரு உயிர்நூல் அறிஞர் பட்டினி கிடந்த புனற் கசையியிரியை ஒன்றை எடுத்தார். யூக்ளீனாக்கள் நிறைந்த தண்ணீரில் அதை விட்டார். அது யூக்ளினாக்கள் மேல் பாய்ந்தது. வட்டக் கசைகள் சுழல்கின்றன. ஒரு நிமிடத்திற்குள் 100 யூக்ளீனாக்களை விழுங்கியது. இதன் உடல் பரப்பில் எல்லாம் சிறு சிறு கசைகள் முளைத்திருக்கின்றன. இந்த கசைகள் துடிப்பதால் நீரில் இந்த விலங்கு நீந்துகிறது. தலைப்பக்கம் இருக்கும் கசைகள் பல ஒன்று சோர்ந்து முக்கோண வடிவத் துடுப்புகள் போல் இருக்கின்றன. இந்த முக்கோணத் துடுப்புகள் முதன்மையாக உணவை ஈர்க்கப் பயன்படுகின்றன. இதன் உடலில் வரிசை வரிசையாக நார்களைப் போல் ஏதோ இருக்கின்றன. இவை சுருங்குவதால் அது குறுகும். இவை நீண்டால் அதுவும் நீளும் இவைகளுக்குச் சுருங்கு நார்கள் என்று பெயர். இடது பக்கத்தில் மணிக் கோர்த்தால் போல் இருப்பது உட்கரு. இதன் மேல் உள்ள நுண்ணிழகல் தாம் கசை செனப்படிகின்றன. பல கசைகளைப் பெற்றிருப்பதால் இது கசையுயிரி (ஸீலியேட்டா) எனப்படுகிறது.
# தாவர உடற்செயலியல்

**தாவர உடற்செயலியல்** அல்லது **தாவர உடலியங்கியல்** (*plant physiology*) என்பது தாவரங்களின் செயல்பாடு அல்லது உடலியங்கியல் தொடர்பான தாவரவியலின் ஒரு துணைப்பிரிவாகும். தாவர புறஅமைப்பியல் (தாவரங்களின் அமைப்பு), தாவர சூழலியல் (சுற்றுச்சூழலுடனான தொடர்பு), தாவரவேதியியல் (தாவரங்களின் உயிர்வேதியியல்), உயிரணு உயிரியல், மரபியல், உயிரியற்பியல், மூலக்கூற்று உயிரியல் ஆகியவை நெருக்கமாக தொடர்புடைய துறைகளில் அடங்கும்.  
ஒளித்தொகுப்பு, சுவாசம், தாவர உணவூட்டம், தாவர வளரூக்கி செயற்பாடுகள், திருப்ப அசைவுகள், தூண்டல் இயக்கங்கள், ஒளிக்காலத்துவம், ஒளி உருவத்தோற்றவியல், சர்க்கேடியன் இசைவுகள், சுற்றுச்சூழல் அழுத்ததௌடற்செயலியல், விதை முளைத்தல், செயலற்ற நிலை, இலை துளைச் செயற்பாடு, ஆவியுயிர்ப்பு போன்ற அடிப்படைச் செயல்முறைகளில் தாவர உடற்செயலியலாளர்கள் ஆய்வுகளை மேற்கொள்கின்றனர்.
# கைர்டாபாத் சட்டமன்ற தொகுதி

**கைர்டாபாத் சட்டமன்ற தொகுதி** (*Khairtabad Assembly constituency*) இந்தியாவின் தெலங்காணா மாநிலத்திலுள்ள ஒரு சட்டப்பேரவை தொகுதியாகும். தலைநகரம் ஐதராபாத்தில் இடம்பெற்றுள்ள 15 தொகுதிகளில் இதுவும் ஒன்றாகும். இத்தொகுதி செகந்தராபாது மக்களவைத் தொகுதியின் ஒரு பகுதியுமாகும்.  
பாரதிய சனதா கட்சியைச் சேர்ந்த சி. இராமச்சந்திர ரெட்டி 2014 ஆம் ஆண்டு சட்டப்பேரவை தேர்தலில் முதல் முறையாக வெற்றி பெற்றார்.
# கைர்டாபாத் சட்டமன்ற தொகுதி

## சட்டமன்ற தொகுதியின் எல்லை

இச்சட்டமன்ற தொகுதியில் பின்வரும் பகுதிகள் இடம்பெற்றுள்ளன.
**! தேர்தல் நடந்த ஆண்டு
! சட்டமன்ற உறுப்பினர்
! கட்சி**  
| 1967 | நாரலா சால்கிரன் | இந்திய தேசிய காங்கிரசு |
| --- | --- | --- |
| 1972 | நாரலா சால்கிரன் | இந்திய தேசிய காங்கிரசு |
| 1978 | பி. சனார்தன் ரெட்டி | இந்திய தேசிய காங்கிரசு |
| 1983 | நாரலா சால்கிரன் | சுயேட்சை |
| 1985 | பி. சனார்தன் ரெட்டி | இந்திய தேசிய காங்கிரசு |
| 1989 | பி. சனார்தன் ரெட்டி | இந்திய தேசிய காங்கிரசு |
| 1994 | பி. சனார்தன் ரெட்டி | இந்திய தேசிய காங்கிரசு |
| 1999 | கே. விசய ராமா ராவ் | தெலுங்கு தேசம் கட்சி |
| 2004 | பி. சனார்தன் ரெட்டி | இந்திய தேசிய காங்கிரசு |
| 2008 | பி. விசுனுவர்தன் ரெட்டி | இந்திய தேசிய காங்கிரசு |
| 2009 | தனம் நாகேந்தர் | இந்திய தேசிய காங்கிரசு |
| 2014-18 | சி. இராமச்சந்திர ரெட்டி | பாரதிய சனதா கட்சி |
| 2018 | தனம் நாகேந்தர் | தெலுங்கானா இராட்டிர சமிதி |
# செயிண்ட் லூசியா தேசிய அறக்கட்டளை

** செயிண்ட் லூசியா தேசிய அறக்கட்டளை** (*Saint Lucia National Trust*) என்பது செயிண்ட் லூசியா தீவில் 1975 ஆம் ஆண்டு நிறுவப்பட் டஓர் இலாபநோக்கற்ற அமைப்பாகும். இது "செயிண்ட் லூசியா தீவின் இயற்கை மற்றும் கலாச்சார பாரம்பரியத்தை காப்பாற்றுவதற்கும், தேசியபெருமைக்கும், நாட்டிற்கான அன்பிற்கும் இட்டுச் செல்லும் மதிப்பீடுகளை ஊக்குவிப்பதையும் நோக்கமாகக் கொண்டு செயல்படுகிறது.இது கரீபியன் முன்முயற்சி என்ற சுற்றுச்சூழல் அமைப்பில் உறுப்பினராக உள்ளது.  
அறக்கட்டளை 11 பேர் கொண்ட குழுவால் நிர்வகிக்கப்படுகிறது. இவர்களில் ஏழுபேர் நேரடியாக அமைப்பின் பொது உறுப்பினர்களால் தேர்ந்தெடுக்கப்படுகிறார்கள்.
# கீழ்த்திசை கவனக் குவிப்புக் கொள்கை

இந்திய அரசின் **கீழ்த்திசைக் கவனக் குவிப்புக் கொள்கை** (*Look East policy*) என்பது தென்கிழக்காசிய நாடுகளுடன் விரிவான பொருளாதார மற்றும் மூலோபாய உறவுகளை வளர்ப்பதற்கான ஒரு முயற்சியாகும், இது ஒரு பிராந்திய சக்தியாக அதன் நிலைப்பாட்டை வலுப்படுத்துகிறது, அத்துடன் சீனாவின் தந்திரோபாய செல்வாக்கிற்கு எதிரானது. 1991-இல் தொடங்கப்பட்ட இந்தக் கொள்கை, உலகின் இந்தியாவின் உலகக் கண்ணோட்டத்தில் ஒரு மூலோபாய மாற்றத்தைக் குறித்தது. இது பிரதம மந்திரி பி. வி. நரசிம்ம ராவ் (1991-1996) அரசாங்கத்தின் போது உருவாக்கப்பட்டு இயற்றப்பட்டது, பின்னர் அடல் பிகாரி வாச்பாய் (1998–2004), மன்மோகன் சிங் (2004–2014) ஆகியோரின் அடுத்தடுத்த நிர்வாகங்களால் கடுமையாகப் பின்பற்றப்பட்டது.  
கீழ்த்திசைக் கவனக் குவிப்புக் கொள்கையின் வெற்றி, இந்திய வெளியுறவு அமைச்சு அதிகாரிகளை மேலும் செயல் சார்ந்த திட்டம் மட்டுமல்லாது விளைவு அடிப்படையிலான கொள்கையாக உருவாக்க ஊக்கமளித்தது. இரண்டு தசாப்தங்களுக்குப் பிறகு இக்கொள்கை, பிரதமர் நரேந்திர மோதியின் நிர்வாகத்தால் 2014 இல் அறிவிக்கப்பட்ட இந்தியாவின் "கீழ்த்திசைச் செயல் கொள்கையாக" (*Act East policy*) மாறியது. கிழக்கு அண்டை நாடுகளுடன் பொருளாதார ஈடுபாட்டை மேம்படுத்துவதில் கவனம் செலுத்திய இந்தியாவின் 1991 ஆம் ஆண்டின் "கீழ்த்திசைக் கவனக் குவிப்புக் கொள்கையின்படி" ஆசியான் மற்றும் பிற கிழக்கு ஆசிய நாடுகளுடன் உறவுகளை மேம்படுத்துவதில் இந்தியா அதிக கவனம் செலுத்தும் என்று மோதி அரசு கூறியது. இந்தக் கொள்கையானது பொதுவாக அந்தப் பிராந்தியத்தில் உள்ள நாடுகளுடனும் குறிப்பாக வியட்நாம், சப்பான் ஆகியவற்றுடன் மூலோபாயக் கூட்டாண்மை, பாதுகாப்பு ஒத்துழைப்பு ஆகியவற்றை உருவாக்குவதற்கான ஒரு கருவியாக மாறியது. கீழ்த்திசைக் கவனக் குவிப்புக் கொள்கை சோவியத் ஒன்றியத்துக்கு அப்பால் நட்பு நாடுகளை உருவாக்குவதை நோக்கமாகக் கொண்டிருந்தாலும், மியான்மர், வங்காளதேசம் போன்ற சிறிய எல்லை நாடுகளுடனான கூட்டணிகளை அது கவனிக்கவில்லை. சீனா இந்தக் குறைபாட்டைப் பயன்படுத்தி, மியான்மர், வங்காளதேசம் ஆகியவற்றுடனான வணிக விகிதங்களை இந்தியாவால் முடிந்ததை விட அதிகமாக அதிகரித்தது.
# தமிழக காட்டுயிர்ச் சரணாலயங்கள்

ஓரிடத்தில் உள்ள அரிய அல்லது அபாயத்திற்குள்ளான உயிரனத்தைப் பாதுகாக்கும் பொருட்டு அது வாழும் இயற்கையான சூழல் சரணாலயமாக அங்கீகரிக்கப்படுகிறது. தமிழகத்தின் **காட்டுயிர்ச் சரணாலயங்கள்**:  
1. முதுமலை சரணாலயம் - 217.76 ச.கி.மீ. - நீலகிரி மாவட்டம்.
1. கோடியக்கரை சரணாலயம் - 17.26 ச.கி.மீ. - நாகப்பட்டினம் மாவட்டம்.
1. களக்காடு காட்டுயிர் சரணாலயம் - - திருநெல்வேலி மாவட்டம். 1962 ஆம் ஆண்டு, களக்காடு புலிகள் சரணாலயமும் (251 சதுர கிலோ மீட்டர்கள்), முண்டந்துறை புலிகள் சரணாலயமும் (567 சதுர கிலோமீட்டர்கள்) உருவாக்கப்பட்டன. 1988 ஆம் ஆண்டில், இந்த இருசரணாலயங்களையும் ஒன்றிணைந்து, இக்காப்பகம் உருவாக்கப்பட்டது.
1. இந்திராகாந்தி காட்டுயிர் சரணாலயம் - 850 ச.கி.மீ. - கோயம்புத்தூர் மாவட்டம்.
1. வல்லநாடு வெளிமான் சரணாலயம் - 16.41 ச.கி.மீ. - தூத்துக்குடி மாவட்டம்.
1. திருவில்லிபுத்தூர் நரை அணில் சரணாலயம் - 485.2 ச.கி.மீ. - விருதுநகர் மாவட்டம்.
1. கன்னியாகுமரி காட்டுயிர் சரணாலயம் - 402.39 ச.கி.மீ. - கன்னியாகுமரி மாவட்டம்.
1. கொடைக்கானல் காட்டுயிர் சரணாலயம் - 608.95 ச.கி.மீ. - திண்டுக்கல் மற்றும் தேனி மாவட்டம்.
1. கங்கைகொண்டான் புள்ளிமான் சரணாலயம் - 2.88 ச.கி.மீ. - திருநெல்வேலி மாவட்டம்.
1. காவேரி வடக்கு காட்டுயிர் சரணாலயம் - 504.33 ச.கி.மீ. - கிருட்டிணகிரி மற்றும் தருமபுரி மாவட்டம்.
1. சத்தியமங்கலம் வனவிலங்கு உய்வகம் மற்றும் புலிகள் காப்பகம்
1. உதயமார்த்தாண்டபுரம் பறவைகள் சரணாலயம் -திருவாரூர் மாவட்டம்
# ராஜேஷ் பட்டேகர்

**ராஜேஷ் பட்டேகர்** (Rajesh Patnekar, பிறப்பு: செப்டம்பர் 23, 1963) இந்திய அரசியல்வாதியும், பாரதிய ஜனதா கட்சியின் உறுப்பினரும் ஆவார். பட்டேகர் வட கோவாவின், பிக்கோலிம் தொகுதியிலிருந்து, கோவா சட்டமன்றத்தில் உறுப்பினராக உள்ளார். இவரது மனைவி அருணா பட்னேக்கர், மாப்புசாவில் உள்ள புனித மேரி கான்வென்ட் உயர்நிலைப் பள்ளியில் ஆசிரியர் பணியாற்றுகிறார். இவர் 2017 ஆம் ஆண்டு சட்டமன்றத் தேர்தலில் சட்டமன்ற உறுப்பினராகத் தேர்ந்தெடுக்கப்பட்டார்.  
இதற்கு முன்பு 2002-2007 மற்றும் 2007-2012 ஆண்டுகளில் இவர் சட்டமன்ற உறுப்பினராகவும்இருந்துள்ளார். இவர் காதி கிராமத்தின் தலைவராகவும், கோவாவின் தொழில் துறை வாரியராகவும் பணியாற்றினார். கோவா சட்டமன்றத்தில், சட்டமன்ற உறுப்பினர், பொது கணக்குக் குழுவின் தலைவராகவும், சட்டமன்றத்தின் பல்வேறு குழுமங்களின் உறுப்பினராகவும் இருந்துள்ளார்.
# முதலமைச்சரின் விரிவான மருத்துவக் காப்பீட்டுத் திட்டம்

**முதலமைச்சரின் விரிவான மருத்துவக் காப்பீட்டுத் திட்டம்** (Chief Minister's Comprehensive Health Insurance Scheme) என்பது தமிழ்நாட்டில் குடும்ப அட்டைதாரர்களுக்குத் தமிழக அரசு வழங்கியுள்ள காப்பீட்டுத் திட்டமாகும். இதில் உயிருக்கு ஆபத்தான 51 நோய்களுக்கு, ரூபாய் ஐந்து இலட்சம் வரையிலான உயர் மருத்துவ சிகிச்சைகளை, அரசு மற்றும் தனியார் மருத்துவமனைகளில் இலவசமாகப் பெற வகை செய்கிறது. 2020 ஜூன் முதல் கொரோனா சிகிச்சைக்கான செலவும் இக்காப்பீட்டில் சேர்க்கப்பட்டு, தனியார் மருத்துவமனைகளுக்கான கட்டண விவரங்கள் வெளியிடப்பட்டன.
# முதலமைச்சரின் விரிவான மருத்துவக் காப்பீட்டுத் திட்டம்

## வரலாறு

2009 ஜூலை 23 ஆம் நாள் *உயர் ரக மருத்துவ சிகிச்சைக்கான கலைஞர் காப்பீட்டுத் திட்டம்* என்ற பெயரில் புதிய காப்பீட்டுத் திட்டத்தைத் தமிழக அரசு அறிமுகம் செய்தது அப்போது ஒரு கோடி ஏழை குடும்பங்களுக்குக் காப்பீட்டுத் தவணைத்(பிரிமியம்) தொகையாக ஆண்டொன்றுக்கு 517 கோடி ரூபாயை தமிழக அரசே தனியார் காப்பீட்டு நிறுவனத்திற்கு வழங்கியது. 2011 ஜூலை மாதம் இத்திட்டம் மேம்படுத்தப்பட்டு *முதலமைச்சரின் விரிவான மருத்துவக் காப்பீட்டுத் திட்டம்* எனப் பெயர் மாற்றப்பட்டது. செப்டம்பர் 11 2018 அன்று இந்திய அரசின் *பிரதான் மந்திரி ஜன் ஆரோக்கிய யோஜனா* திட்டத்துடன் இணைக்கப்பட்டு மத்திய மாநில அரசுகள் தவணைத் தொகையைப் பங்கிட்டுக் கொண்டனர்.
# முதலமைச்சரின் விரிவான மருத்துவக் காப்பீட்டுத் திட்டம்

## பயனாளிகள்

அரசின் அமைப்புசாரா தொழிலாளர் நல வாரியங்களில் உறுப்பினர்களாக உள்ளோரின் குடும்பங்கள் மற்றும் குடும்ப வருமானம் ஆண்டுக்கு ரூபாய் 72,000க்கும் குறைவாக உள்ள அனைத்துக் குடும்ப அட்டைதாரர்களும் இதன் பயனைப் பெறலாம். மருத்துவ காப்பீட்டுத் திட்டத்தில் பயன்பெற புகைப்படத்துடன்கூடிய அடையாள அட்டை பெற்று பதிவு செய்து கொள்ளவேண்டியது அவசியம். தமிழக முதல்வரின் காப்பீடு திட்டத்தில் ரூ. 1 முதல் 2 இலட்சம் வரை சில சிகிச்சைகளுகும், மற்ற சிகிச்சைகளுக்கு 5 லட்சம் வரையிலான மருத்துவச் செலவுகளை ஓராண்டு காலத்திற்கு ஒரு குடும்பத்தினர் பயன்பெறலாம். அரசால் குறிப்பிட்ட மருத்துவமனைகள் மூலம் மருத்துவ சிகிச்சை பெறலாம்.
# முதலமைச்சரின் விரிவான மருத்துவக் காப்பீட்டுத் திட்டம்

## நோய்களும் சிகிச்சைகளும்
இத்திட்டத்தின் மூலம் முதலமைச்சரின் மருத்துவக் காப்பீட்டு அட்டை உடையவர்கள், இல்லாதவர்கள், பிற மாநிலத்தவர், வெளிநாட்டவர் என அனைவருக்கும் வருமான வரம்பு ஏதும் கணக்கில் கொள்ளாமல், தமிழ்நாட்டின் எல்லைக்குள் ஏற்படும் சாலை விபத்துகளில் காயமடைவோர்களுக்கு முதல் 48 மணி நேரம் வரை கட்டணமின்றி மருத்துவ சிகிச்சை அளிக்கப்படும். தேர்ந்தெடுக்கப்பட்ட 81 மருத்துவச் சிகிச்சை முறைகளுக்கு நபர் ஒருவருக்கு ரூ.1 லட்சம் வரை செலவினத்தில் (ceiling limit) சிகிச்சை மேற்கொள்ளப்படும்.  
இத்திட்டத்தில், சாலை விபத்தில் பாதிக்கப்பட்டவர் உள்நோயாளியாக அனுமதிக்கப்படும் மருத்துவமனையிலேயே முதல் 48 மணி நேரம் வரை அங்கீகரிக்கப்பட்ட சிசிக்சை முறைகளில் (81 treatment Packages) சிகிச்சை அளிக்கப்படும்.  
48 மணி நேரத்திற்கு மேலும் சாலை விபத்தில் பாதிக்கப்பட்டவர் நிலையற்றவராக (Unstable) இருந்தால் அல்லது தொடர் சிகிச்சை நடைமுறைகள் தேவைப்பட்டால், பின்வரும் மூன்று வழிகாட்டுதல்களின்படி சிகிச்சைகள் வழங்கப்படும்  
1. முதலமைச்சரின் விரிவான மருத்துவக் காப்பீட்டுத் திட்ட பயனாளியாக இருந்தால், நோயாளி மேற்கொள்ளும் சிகிச்சை காப்பீட்டுத் திட்டத்தில் அங்கீகரிக்கப்பட்டிருந்தால், நோயாளியை நிலைப்படுத்தி அந்த மருத்துவமனையிலேயே மேலும் சிகிச்சை தொடரலாம்.  
2. முதலமைச்சரின் விரிவான மருத்துவக் காப்பீட்டுத் திட்ட பயனாளியாக இல்லாமல் இருந்தால், நோயாளி மேற்கொள்ளும் சிகிச்சை காப்பீட்டுத் திட்டத்தில் இல்லை என்றால், நோயாளியை நிலைப்படுத்தி அரசு மருத்துவமனைக்கு மாற்றி சிகிச்சையை கட்டணமில்லாமல் தொடரலாம்.  
சாலை விபத்தில் பாதிக்கப்பட்டவர் அரசு மருத்துவமனைக்கு செல்ல தயாராக இல்லை என்றாலோ (அல்லது) தனியார் காப்பீட்டிலோ (அல்லது) பணம் செலுத்தியோ சிகிச்சையை பெற விரும்பினால், நோயாளியை நிலைப்படுத்தி அதே மருத்துவமனையிலோ அல்லது அவர் தேர்ந்தெடுக்கும் பிற மருத்துவமனையிலோ சிகிச்சைக்கான கட்டணத் தொகையை தனிநபரே செலுத்தி சிகிச்சையைத் தொடரலாம்.  
இன்னுயிர் காப்போம் - நம்மைக் காக்கும் 48 திட்டத்தில், அங்கீகரிக்கப்பட்ட அரசு மற்றும் தனியார் மருத்துவமனைகள் பற்றிய விவரங்கள் மாவட்ட வாரியாக பட்டியலிடப்பட்டு பொதுமக்கள் அனைவரும் அறியும் வகையில் வலைத்தளங்களில் வெளியிடப்பட்டுள்ளன. மேலும், இது குறித்து விவரங்களை மருத்துவமனை, அவசரகால ஊர்தி பணியாளர்கள் உள்ளிட்ட அனைவரும் அறியும் வகையில் மாவட்ட நிர்வாகத்தின் மூலமாக விழிப்புணர்வு ஏற்படுத்தப்பட்டுள்ளது. இத்திட்டம் குறித்து மேலும் விவரங்கள் அறிய கட்டணமில்லா தொலைபேசி எண் 104-ஐ தொடர்பு கொள்ளலாம்.
# மாநகரம் (திரைப்படம்)

**மாநகரம்** (*Maanagaram*) 2017 ஆம் ஆண்டு வெளிவந்த இந்திய தமிழ்மொழித் திரைப்படமாகும் இத்திரைப்படத்தைஇயக்கியவர் லோகேஷ்கனகராஜ். தயாரிப்பு எஸ். ஆர். பிரபு. இத்திரைப்படம்2017 ஆம் ஆண்டு மார்ச்சு மாதம் வெளிவந்தது.  
இத்திரைப்படம் குறிப்பட்டஅளவுஇலாபமும் ஈட்டித்தந்தது.
# மாநகரம் (திரைப்படம்)

## நடிகர்கள்

- ஶ்ரீ
- சந்தீப் கிருஷ்ணன்
- ரெஜினா
- சார்லி
- ராம்தாஸ்
- மதுசூதன்
- ரவி வெங்கட்
- அருண் அலெக்சான்டர்
- தீனா
- கார்த்திக் யோகி
# இராமதேவ சித்தர்

**இராமதேவ சித்தர்** புலத்தியரிடம் சீடராக இருந்தவர் என்றும், பதினெட்டு சித்தர்களில் ஒருவர் ஆவார். 18 சித்தர்களில், மருத்துவத்திற்கு தன்னை முழுமையாக அர்ப்பணித்து அதில் நிபுணத்துவம் பெற்றிருந்த ராமதேவ சித்தர் அவர்களின் ஜீவ சமாதி மதுரை அழகர்கோவிலில் அமைந்திருக்கிறது.. சித்த மருத்துவத்தின் ஞானி என அனைத்து சித்தர்களாளும் மதிக்கப்பட்டவர்.
# இராமதேவ சித்தர்

### அமைவிடம்

மதுரை மாவட்டம், அழகர் கோவில் மலை மேல் மலையேற்றமாக சென்றால் பகவான் ராம தேவ சித்தர் ஜீவ சமாதி அமைந்துள்ளது.பழமுதிர்சோலை அடுத்து ராக்காயி தீர்த்தத்திற்கு செல்வோம்.இது வரை மட்டுமே பொதுவாக மக்கள் செல்வார்கள்.ராக்காயி தீர்த்தம் அடுத்து மேலே சென்றால் வனப்பகுதியில் செல்லலாம். 2 கி.மீ பயணித்தால் மலை உச்சியில் பகவான் ராம தேவர் சித்தர் சமாதி காணலாம்.
# இராமதேவ சித்தர்

### சிறப்புகள்

குறுகலான மலைப் பாதை வழியாக சென்றால் மலை உச்சியில் பகவான் ராம தேவர் சித்தர் ஜீவ சமாதி அமைந்துள்ள இடத்தை அடையலாம்.அவ்விடம் குளுமையாக இருக்கும். தியானம் செய்ய உகந்த இடம் ஆகும். மலையேற்றம் உடலுக்கும் உள்ளத்திற்கும் உற்சாகத்தை தரும்.
=== வெளியிணைப்புகள் ====
# ச. பார்த்தசாரதி

**ச. பார்த்தசாரதி** என்பவர் சிறந்த மொழிபெயர்ப்பாளர். இவர் முனைவர் பட்டம் பெற்றவர். இவருடைய தந்தை பெயர் ச. சனார்த்தனம், தாயின் பெயர் கண்ணம்மாள்.
# ச. பார்த்தசாரதி

### மொழிபெயர்ப்பு

வடமொழியில் *காளிதாசர்* எழுதிய **சாகுந்தலம்** என்ற நாடகத்தைத் தமிழில் ச. பார்த்தசாரதி மொழிபெயர்த்துள்ளார். இது திசம்பர் மாதம் 2001 ஆம் ஆண்டு வெளிவந்தது.
வடமொழியிலுள்ள வெங்கடேச சுப்பிரபாதத்தையும் தமிழில் மொழிபெயர்த்தார். இதனை இசைக்குயில் எம். எசு. சுப்புலட்சுமி பாடியிருக்கிறார்.
# ச. பார்த்தசாரதி

### பணி

தமிழ்ப்பேராசிரியராகத் தமிழ்நாடு அரசுக் கல்லூரிகளில் பணிசெய்தவர்.இவர் ஓய்வு பெற்றது மே மாதம் 1999ஆம் ஆண்டு.
# ச. பார்த்தசாரதி

### பரிசு

காளிதாசரின் சாகுந்தலம் நாடகத்தைத் தமிழில் மொழிபெயர்த்து இவர் எழுதிய நூலுக்குத் தமிழ்நாடு அரசு சிறந்த இலக்கிய நூல் பரிசை 2002 ஆம் ஆண்டு வழங்கியது.  
=
# திண்டிவனம் தொடருந்து நிலையம்

**திண்டிவனம் ரயில் நிலையம்**(*Tindivanam railway station*) இந்தியாவின் தமிழ்நாட்டில் அமைந்துள்ளது. இது விழுப்புரம் மாவட்டத்தில் உள்ள நகரம் மற்றும் தாலுகாவின் தலைமையகமான திண்டிவனத்திற்கு சேவை செய்யும் இரயில் நிலையமாகும். சென்னை புறநகர் இரயில்வேயின் தெற்குப் பாதையில் உள்ள இந்த நிலையம் தெற்கு இரயில்வே மண்டலத்தின் சென்னை இரயில்வே கோட்டத்தின் கட்டுப்பாட்டில் இயங்கி வருகிறது. திண்டிவனம் இரயில் நிலையத்தின் நிலையக் குறியீடு டி.எம்.வி என்ற ஆங்கில எழுத்துகளால் குறிக்கப்படுகிறது.
# திண்டிவனம் தொடருந்து நிலையம்

## அமைவிடம்

திண்டிவனம் ரயில் நிலையம் தேசிய நெடுஞ்சாலை எண் 47 இல் அமைந்துள்ளது. இப்பாதை மாநிலத் தலைநகரான சென்னையை மத்திய மற்றும் தெற்கு தமிழ்நாட்டுடன் இணைக்கும் முக்கியப் பாதையாகும். அருகிலுள்ள சென்னை விமான நிலையம் இங்கிருந்து 108 கிலோமீட்டர் (67 மைல்) தொலைவில் உள்ளது.  
திண்டிவனம் இரயில் நிலையம் இரண்டு நடைமேடைகளைக் கொண்டுள்ளது. விழுப்புரம்-சென்னை வழித்தடத்தில் அமைந்துள்ளது இரயில் நிலையம் அமைந்துள்ளது. மேலும் சென்னை எழும்பூரில் இருந்து மத்திய மற்றும் தெற்கு தமிழகத்திற்கு செல்லும் அனைத்து இரயில்களும் இந்த நிலையத்தின் வழியாகவே செல்ல வேண்டும்.
# பிஹு

**பிஹு** (ஆங்கிலம்: *Bihu*; இந்தியாவிலுள்ள அசாம் மாநிலத்தின் தலைமை விழாவாகும். இது மூன்று வெவ்வேறு திருவிழாக்களின் தொகுப்பை குறிக்கிறது: ஏப்ரல் மாதத்தில் ரங்காலீ அல்லது பஹாக பிஹு அனுசரிக்கப்படுகிறது; ஜனவரி மாதத்தில் போகாலீ அல்லது மாக பிஹு அனுசரிக்கப்படுகிறது; அக்டாேபர் கங்காலீ அல்லது காதி பிஹு அனுசரிக்கப்படுகிறது. அசாமில் கொண்டாப்படும் புத்தாண்டு மற்றும் வசந்தத் திருவிழாவில் ரங்காலீ பிஹு மிகவும் முக்கியமான ஒன்றாகும். போகாலீ பிஹு அல்லது மாக பிஹு உணவுத் திருவிழாவாக அனுசரிக்கப்படுகிறது. மதம், சாதி ஆகியவற்றைத் கடந்து அனைத்து அசாமிய மக்களால் பிஹு கொண்டாடப்படுகிறது. உலகம் முழுவதும் வாழும் அசாமிய மக்களால் இது கொண்டாடப்படுகிறது. பிஹு என்ற வார்த்தையிலிருந்து பிஹு நாஸ் என்றழைக்கபடும் பிஹு நடனம், மற்றும் பிஹு கீத் என்று அழைக்கப்படும் பிஹு நாட்டுப்புறப் பாடல்கள் என்று பெயரிடப் பயன்படுகிறது.
# பிஹு

## மூன்று பிஹூ திருவிழாக்கள்

### பஹாக பிஹு

இது மிகவும் பிரபலமான பிஹு திருவிழா. இது அசாமிய புத்தாண்டின் துவக்கம் (ஏப்ரல் 14-15 வரை) மற்றும் வசந்த காலமாக கொண்டாடப்படுகிறது. இது இந்து சூரிய நாட்காட்டியின் முதல் நாளாகும். வங்காளம், மணிப்பூர், மிதிலா, நேபாளம், ஒரிசா, பஞ்சாப், கேரளா மற்றும் தமிழ்நாட்டில் பிஹு திருவிழா வேறு பெயர்களால் அழைக்கப்படுகிறது. நெல் பயிரிடுவதற்காக விவசாயிகள் வயல்களைத் தயார் செய்கின்றனர், மேலும் மகிழ்ச்சியான அனுபவங்களைக் காெண்டது. பெண்கள் பீடா, லாரஸ் (அரிசி மற்றும் தேங்காய்களால் தயாரிக்கப்பட்ட பாரம்பரிய உணவு) மற்றும் பருவத்தின் உண்மையான சாரம் கொடுக்கும் ஜால்பன் ஆகியவற்றை தயாரிக்கின்றனர். பிஹுவின் முதல் நாள், கோரு பிஹு அல்லது மாடு பிஹு என்று அழைக்கப்படுகிறது, இந்நாளில் பசுக்கள் கழுவப்பட்டு வணங்கப்படுகிறது. இந்த திருவிழா ஏப்ரல் 14 அன்று வழக்கமாக முந்தைய ஆண்டின் கடைசி நாளில் வரும். இந்நாளில் புதிய துணிகளை அணிந்து, புதிய துணிச்சலுடன் புதிய ஆண்டை வெற்றிகரமாகத் தாெடங்க கொண்டாடப்பட்டு வருகிறது. மூன்றாவது நாள் கோசாய் (கடவுள்களின்) பிஹூ; கடவுள்களின் சிலைகள் அனைத்து வீடுகளிலும் வணங்கி, ஒரு மென்மையான புத்தாண்டை வரவேற்கக் கடைபிடிக்கப்படுகிறது.
# பிஹு

## மூன்று பிஹூ திருவிழாக்கள்

### கங்காலீ பிஹு

அக்டோபர் மாதத்தின் நடுப்பகுதியில் கொண்டாடப்படும் இது காதி-பிஹு என்றும் அழைக்கப்படுகிறது). இந்த காலத்தின் போது, வயல்களில் நெல் வளர்ந்து வரும் நிலையில் உள்ளது. இந்த நாளில், மண் விளக்குகளை (சக்கி) வீட்டு துளசி ஆலை, களஞ்சியம், தோட்டம் (பாரி) மற்றும் நெல் வயல்களின் அடிவாரத்தில் ஏற்றப்படுகிறது. மாலை வேளையில், விசேஷமாகத் தயாரிக்கப்பட்ட அரிசி பொருட்கள் (பத்தா) கால்நடைகளுக்கு வழங்கப்படுகிறது.
# பிஹு

## மூன்று பிஹூ திருவிழாக்கள்

### போகாலீ பிஹு

போகாலி பிஹூ ஜனவரி மாதத்தின் மத்தியில் கொண்டாடப்படுகிறது. இது மாக பிஹு என்றும் அழைக்கப்படுகிறது. போக் என்ற வார்த்தையிலிருந்து வருகிறது. இது ஒரு அறுவடைத் திருவிழா; அறுவடை பருவத்தின் முடிவை குறிக்கிறது. தானியங்கள் முழுமையடைந்ததால், இந்த காலப்பகுதியில் நிறைய விருந்துகளும் உணவுகளும் வழங்கப்படுகிறது. முழு இரவும் மக்கள் மௌஜியைச் சுற்றி பிஹு பாடல்களைப் பாடியும், டோல் (ஒரு பொதுவான வகையான டிரம்ஸ்) அடித்தும் விளையாடி தங்கள் திருவிழாவை மகிழ்ச்சியாேடு கழிப்பர்.
# பிஹு

## பிஹுவில் பயன்படுத்தப்படும் கருவிகள்

- டோல் (டிரம்)
- தால்
- பெபா (எருமை கொம்பால் செய்யப்பட்ட ஒரு கருவி)
- பானி (புல்லாங்குழல்)
# ஓவன் சேம்பர்லேன்

**ஓவன் சேம்பர்லேன்** (*Owen Chamberlain*, சூலை 10, 1920 &ndash; பெப்ரவரி 28, 2006) அமெரிக்க இயற்பியலறிஞர் ஆவார். அணுவடி இதிர்த்துகள்களில் ஒன்றான எதிர் புரோத்தனைக் கண்டுபிடித்தமைக்காக இவருக்கும் எமீலியோ சேக்ரே என்பவருக்கும் 1959 ஆம் ஆண்டில் இயற்பியலுக்கான நோபல் பரிசு வழங்கப்பட்டது.
# ஓவன் சேம்பர்லேன்

## வாழ்க்கைக் குறிப்பு

சான் பிரான்சிஸ்கோவில் பிறந்த ஓவன் சேம்பர்லேன், டார்ட்மவுத் கல்லூரியில் இயற்பியல் படித்தார். பின்னர் பெர்க்லி கலிபோர்னியா பல்கலைக்கழகத்தில் படித்தார். இரண்டாம் உலகப் போர் தொடக்கத்தில் 1942 இல் மன்காட்டன் திட்டத்தில் இணைந்தார். போருக்குப் பின்னர், 1946 இல் பிரபல இயற்பியலாளர் என்ரிக்கோ பெர்மியின் கீழ் சிக்காகோ பல்கலைக்கழகத்தில் படித்து, 1949 இல் கோட்பாட்டு இயற்பியலில் முனைவர் பட்டம் பெற்றார்.  
1985 இல் சேம்பர்லேன் நடுக்குவாத நோயால் பாதிக்கப்பட்டு, 1989 இல் இளைப்பாறினார். 2006 பெப்ரவரி 28 இல், பெர்க்கிலியில் தனது 85-வது அகவையில் காலமானார்.
# சியாம்தேவ் ராய் செளதரி

**சியாம்தேவ் ராய் சௌத்ரி** (*Shyamdev Roy Chaudhari*, 22 சூன் 1939 – 26 நவம்பர் 2024) ஒரு இந்திய அரசியல்வாதியும், உத்தரப் பிரதேச அரசு முன்னாள் அமைச்சருமான ஆவார். 1989 ஆம் ஆண்டு முதல் 2017 வரையில் வாரணாசி தெற்கு சட்டசபை உறுப்பினர் பதவியில் இருந்து ஏழு முறை பதவியில் இருந்தார். வாரணாசியில் தாதா என்றும் அவர் அழைக்கப்பட்டார்.
# நீல்காந்த் ஆலார்ன்கர்

**நீல்காந்த் ஆலார்ன்கர்** (*Nilkanth Halarnkar*) ஒரு இந்திய அரசியல்வாதி ஆவார். இவர் 2007 மற்றும் 2017 கோவா சட்டமன்றத் தேர்தல்களில் முறையே தேசியவாத காங்கிரசு கட்சி மற்றும் இந்திய தேசிய காங்கிரசு ஆகிய கட்சிகளின் சார்பில் டிவிம் கோவா சட்டமன்றத் தொகுதியிலிருந்து கோவாவின் சட்டமன்றத்திற்குத் தேர்ந்தெடுக்கப்பட்டவர் ஆவார். 2019 ஆம் ஆண்டு சூலை மாதத்தில் இந்திய தேசிய காங்கிரசு கட்சியிலிருந்து நீங்கி பாரதிய ஜனதா கட்சியில் சேர்ந்த 10 உறுப்பினர்களில் இவரும் ஒருவர் ஆவார்.
# கக்கோலாத் அருவி

**கக்கோலாட் நீர்வீழ்ச்சி** (*Kakolat Falls*) இந்தியாவின் பீகார் மாநிலம் நவாதா மாவட்டத்தில் அமைந்துள்ள ஒரு நீர்வீழ்ச்சியாகும்.  
கக்கோலாட் மலையில் கக்கோலாட் நீர்வீழ்ச்சி அமைந்துள்ளது. பீகார் மற்றும் சார்க்கண்ட் மாநிலங்களின் எல்லையில் நவாதாவுக்கு 33 கிலோமீட்டர் தொலைவிலும் தலி பசாருக்கு 4 கிலோமீட்டர் தொலைவிலும் இந்நீர்வீழ்ச்சி இருக்கிறது. மிகவும் அதிகமான சுற்றுலா பயணிகளால் பார்வையிடப்பட்ட மற்றும் புகழ்பெற்ற பீகார் பயணத்தின் ஒரு பகுதியாக கக்கோலாட் நீர்வீழ்ச்சிப் பயணம் கருதப்படுகிறது. சுற்றுலா பயணிகள் பல மாநிலங்கள் மற்றும் அருகிலுள்ள அனைத்துப் பகுதிகளிலிருந்தும் இங்கு வருகை தருகின்றனர். பீகாரின் ககோலாட் நீர்வீழ்ச்சி 150 முதல் 160 அடி உயரத்தில் இருந்து கீழே விழுந்து நீர்வீழ்ச்சியின் அடிவாரத்தில் ஓர் இயற்கை நீர்த்தேக்கத்தை உருவாக்குகிறது  
கக்கோலாட் நீர்வீழ்ச்சியுடன் தொடர்புடைய புராணக் கதைகளும் உண்டு, மலைப்பாம்பாக போகும்படி சபிக்கப்பட்ட ஒரு திரேத யுக மன்னர் இந்நீர்வீழ்ச்சியில் வாழ்கிறார் என்று இந்து மத ஆன்மீகவாதிகளால் கூறப்படுகிறது. வனவாச காலத்தில் பாண்டவர்கள் இப்பகுதிக்கு வந்ததாகவும் இதனால் பாம்பாக உருமாறியிருந்த மன்னன் சாபவிமோசனம் பெற்றதாகவும் அக்கதை செல்கிறது. இந்நீர்வீழ்ச்சியில் குளித்தவர்கள் பிறகெப்போதும் பாம்பாக பிறக்க மாட்டார்கள் என்று அம்மன்னன் பறைசாற்றினான்.
கக்கோலாட் நீர்வீழ்ச்சி பீகாரில் பெருமளவில் பிரபலமான ஒரு சுற்றுலா தலமாக மாறியுள்ளது, வார இறுதி சுற்றுலா திட்டங்களுக்கு கோடைகாலத்தில் இங்கு பெரும் கூட்டம் கூடுகிறது. இந்த நீர்வீழ்ச்சியில் பலவிதமான நீர்விளையாட்டுகளுக்கும் வேடிக்கை விளையாட்டுகளுக்கும் வாய்ப்பு உள்ளது. சுற்றுலாப் பயணிகளுக்கான முக்கியத்துவத்தைத் தவிர கக்கோலாட் நீர்வீழ்ச்சி பிசுவா அல்லது சேத் சங்ராந்தி திருவிழா சமயத்தில் பரவலாக பார்வையிடப்படுகிறது. மூன்று நாட்கள் நடைபெறும் இச்சமய நிகழ்வில் பக்தர்கள் பலரும் நீர்வீழ்ச்சியில் குளித்து மகிழ்வார்கள்.  
கக்கோலாட் நீர்வீழ்ச்சி பெரும் வரலாற்று சிறப்பு மிக்கதாகவும் புராண முக்கியத்துவம் வாய்ந்ததாகவும் கருதப்படுகிறது. கக்கோலாட் மலையில் நவாதாவுக்கு 33 கிலோமீட்டர் தள்ளியுள்ள கோவிந்தபூர் காவல் நிலையம் அருகே இந்நீர்வீழ்ச்சி அமைந்துள்ளது . இதற்கு கீழே ஓர் ஆழமான இயற்கை நிர்த்தேக்கம் இங்கே உள்ளது.  
சுமார் 160 அடி (49 மீ) உயரம் கொண்ட கக்கோலாட் நீர்வீழ்ச்சியை சுற்றிலும் பச்சை பசேல் என்ற வனப்பகுதி சூழ்ந்து காணப்படுகிறது . பீகாரில் கக்கோலாட் நீர்வீழ்ச்சி ஒரு பிரபலமான சுற்றுலா தலமாக மாறிவருகிறது. கோடைகாலத்தில், இந்தியா முழுவதிலுமுள்ள மக்கள் நீர்வீழ்ச்சிக்கு சுற்றுலா வருகிறார்கள்.  
30 டிசம்பர் 2018 அன்று நீர்வீழ்ச்சியை பார்வையிட்ட முதலமைச்சர் நிதீசு குமார் புகழ்பெற்ற கக்கோலாட் நீர்வீழ்ச்சி தொடர்பான பல்வேறு நல திட்டங்களை அறிவித்தார். தனது பயணத்தின்போது சுற்றுலாப் பயணிகளை ஈர்ப்பதற்காக ஒரு கயிற்றுப் பாலம் கட்டப்படும் என்றும் அறிவித்தார்.
# சென்னை-திருவனந்தபுரம் அதிவிரைவுத் தொடருந்து

**சென்னை - திருவனந்தபுரம் அதிவிரைவு வண்டி**(*Chennai–Thiruvananthapuram Superfast Express*) கேரளாவின் தலைநகரம் திருவனந்தபுரத்திற்கும் தமிழ்நாட்டின் தலைநகரம் சென்னைக்கும் இடையில் பயணிக்கும் ஓர் அதிவிரைவு இரயில் ஆகும். 12695/12696 என்ற எண்களுடன் இந்த இரயில் இயங்குகிறது. 2006 ஆம் ஆண்டு மே மாதம் 30 ஆம் தேதியன்று அறிமுகப்படுத்தப்பட்டது.இரயில் தினந்தோறும் சென்னை மத்திய இரயில் நிலையத்திலிருந்து திருவனந்தபுரத்திற்குச் செல்கிறது.
# சென்னை-திருவனந்தபுரம் அதிவிரைவுத் தொடருந்து

## பெட்டிகள்

சென்னை - திருவனந்தபுரம் அதிவிரைவு வண்டியில் மணிக்கு 110 கிலோமீட்டர் (மணிக்கு 68 மைல்) அதிகபட்ச வேகம் செல்லக்கூடிய வகையில் நிலையான இரயில்பெட்டி இணைப்புத் தொழிற்சாலையின் பெட்டிகள் உள்ளன. மொத்தமாக இந்த இரயில் 22 பெட்டிகளைக் கொண்டுள்ளது:  
- 1 இரண்டு அடுக்கு குளிரூட்டப் பெட்டி
- 6 மூன்று அடுக்கு குளிரூட்டப் பெட்டிகள்
- 10 படுக்கை வசதி பெட்டிகள்
- 1 உணவகம்
- 2 பதிவு செய்யப்படாத பயணிகள் பெட்டிகள்
- 2 பொருட்கள் வைப்பறை  
இந்தியாவில் உள்ள பெரும்பாலான இரயில் சேவைகளைப் போலவே, தேவையைப் பொறுத்து இந்திய ரயில்வே விருப்பப்படி இரயில் பெட்டிகளின் அமைப்பு திருத்தப்படும் வசதியும் நடைமுறையில் பின்பற்றப்படுகிறது.
# சென்னை-திருவனந்தபுரம் அதிவிரைவுத் தொடருந்து

## நேரம்

சென்னை மத்திய தொடருந்து நிலையம் (15:25 பிற்பகல்) → திருவனந்தபுரம் சென்ட்ரல் (07:35 முற்பகல்)  
திருவனந்தபுரம் சென்ட்ரல் (17:20 பிற்பகல்) → சென்னை மத்திய தொடருந்து நிலையம் (10:00 முற்பகல்)  
முக்கிய நிறுத்தங்கள் :-  
- திருவனந்தபுரம் சென்ட்ரல்
- வர்க்கலா தொடருந்து நிலையம்
- கொல்லம் சந்திப்பு தொடருந்து நிலையம்
- காயங்குளம்
- மாவேலிக்கரை
- செங்கன்னூர்
- திருவல்லா
- சங்கனாச்சேரி
- கோட்டயம்தொடருந்து நிலையம்
- எர்ணாகுளம்சந்திப்பு தொடருந்து நிலையம்
- திருச்சூர் தொடருந்து நிலையம்
- பாலக்காடுசந்திப்பு தொடருந்து நிலையம்
- கோயம்புத்தூர்சந்திப்பு தொடருந்து நிலையம்
- திருப்பூர்தொடருந்து நிலையம்
- ஈரோடு சந்திப்பு தொடருந்து நிலையம்
- சேலம்சந்திப்பு தொடருந்து நிலையம்
- ஜோலார்பேட்டைசந்திப்பு
- காட்பாடி சந்திப்பு தொடருந்து நிலையம்
- அரக்கோணம் சந்திப்பு தொடருந்து நிலையம்
- சென்னை மத்திய தொடருந்து நிலையம்
# பிரதான் மந்திரி கவுசல் விகாஸ் யோஜனா

**பிரதான் மந்திரி கவுஷல் விகாஸ் யோஜனா** (*Pradhan Mantri Kaushal Vikas Yojana*) அல்லது **பிரதம மந்திரி இளைஞர் பயிற்சித் திட்டம்** என்றும் அழைக்கப்படும் இது திறன்களை அங்கீகரித்தல் மற்றும் தரப்படுத்துவதற்காக இந்திய அரசின் திறன் மேம்பாட்டு முயற்சித் திட்டமாகும்.
# பிரதான் மந்திரி கவுசல் விகாஸ் யோஜனா

## பயிற்சிதிட்டங்கள்

திட்டத்தின் நோக்கம், தகுதிவாய்ந்த திறமைகளை ஊக்குவிப்பதோடு, தகுதிவாய்ந்த, தற்போதுள்ள நாள்தோறும் ஊதியம் பெறுபவர்களிடமிருந்து பண அளிப்புகளை வழங்குவதன் மூலமும், அவர்களுக்குச் சிறந்த தரப் பயிற்சி அளிப்பதன் மூலமும் செயல்படுவதாகும். ஒரு நபருக்கு சராசரி பரிசு தொகை INR8,000 (அமெரிக்க டாலர்) ஆக உள்ளது. ஏற்கனவே ஒரு நிலையான திறன் திறன் கொண்ட ஊதியம் பெறுபவர்கள், திட்டத்திற்கு ஏற்ப
ஒப்புதல் வழங்கப்படுவார்கள், அவர்களுக்கு சராசரி விருது தொகை ₹ 2000 ₹ 2500 ஆகும். தொடக்கத்தில், திட்டத்திற்கு ரூ .15 பில்லியன் (அமெரிக்க டாலர்) பகிர்ந்தளிக்க இலக்கு உள்ளது. பல்வேறு தொழில்துறைகளில் குறிப்பாக உருவாக்கப்பட்ட தேசியத் தொழில் தரநிலைகள் (NOS), தகுதிப் பொதிகளின் அடிப்படையில் பயிற்சித் திட்டங்கள் உருவாக்கப்பட்டுள்ளன. இந்தத் தகுதித் திட்டங்களுக்கும், தரமான திட்டங்களுக்கும், பல்வேறு துறை திறன் மன்றங்கள் (எஸ்.எஸ்.சி. தேசிய திறன் மேம்பாட்டு மன்றம் (என்.எஸ்.டி.சி) ஒருங்கிணைப்பு, ஓட்டுனர் முகமை ஆகியவை உருவாக்கப்பட்டன.
# பிரதான் மந்திரி கவுசல் விகாஸ் யோஜனா

## நிதி

இந்தத் திட்டத்திற்காக ₹120 பில்லியன் (US$1.4 பில்லியன்) ஒதுக்கீட்டை அமைச்சரவை அங்கீகரித்துள்ளது. இந்தத் திட்டம் 2016-20 ஆம் ஆண்டு முதல் 1 கோடி இந்திய இளைஞர்களுக்குப் பயிற்சி அளிக்க இலக்கு நிர்ணயித்துள்ளது.
# பிரதான் மந்திரி கவுசல் விகாஸ் யோஜனா

## இதனையும் காண்க

- 2014 - 2019 இந்திய நடுவண் அரசின் நிர்வாகம்
- தேசியக் கல்விக் கொள்கை 2020
# அண்டனூர்

**அண்டனூர்** (*Andanoor*) என்பது இந்திய ஒன்றியம், தமிழ்நாட்டின், புதுக்கோட்டை மாவட்டம் கந்தர்வகோட்டை ஊராட்சி ஒன்றியத்தில் அமைந்துள்ள ஒரு சிற்றூராகும்.
# அண்டனூர்

## அமைவிடம்

இந்த ஊரானது மாவட்ட தலைநகரான புதுக்கோட்டையிலிருந்து 40 கிலோமீட்டர் தொலைவிலும், மாநிலத் தலைநகரான சென்னையில் இருந்து 355 கிலோமீட்டர் தொலைவிலும் உள்ளது.
# அண்டனூர்

## பிற தகவல்கள்

இங்கு காணப்படும் நீர்நிலையின் பெயர் வெண்ணாட்சி என்பதாகும். மழைக் காலம் மற்றும் வெயில் காலங்களில் ஒரே இதமான வெப்பத்துடன் காணப்படும் இக்குளத்தின் தண்ணீர் வெண்மையாக பால் போல இருப்பதால் அதற்கு வெண்ணாட்சி என்று பெயர்.
# கலிங்கல்மேட்டுப்பட்டி

**கலிங்கல்மேட்டுப்பட்டி** என்பது விருதுநகர் மாவட்டம், சாத்தூர் வட்டம் மேலமடை கிராமத்தில் ஒரு சிற்றூராக உள்ளது. தமிழ் எழுத்தாளர் தனுஷ்கோடி இராமசாமி இக்கிராமத்தில் பிறந்தவராவார்.
# கலிங்கல்மேட்டுப்பட்டி

## பெயர்க் காரணம்

மழைக் காலங்களில் இவ்வூரில் உள்ள ஏரியின் மதகு வழியே நீரானது கரைபுரண்டு ஓடியதால் இப்பெயர் பெற்றது.
# கலிங்கல்மேட்டுப்பட்டி

## எல்லை

ஊரின் கிழக்கு மற்றும் மேற்குப் பகுதிகள் பெரிய ஏரிகளைக்கொண்டு காணப்படுகிறது. வடக்கே பாப்பாகுடி என்ற சிற்றூரும் தெற்கே இருக்கண்குடி மற்றும் நென்மேனியை தனது எல்லையாகக் கொண்டுள்ளது.
# கலிங்கல்மேட்டுப்பட்டி

## மக்கள் தொகை

600 ஆண்களும், 623 பெண்களும், 277 சிறுவர் சிறுமியர்களும் வசித்து வருகின்றனர்.
# கலிங்கல்மேட்டுப்பட்டி

## இயற்கைவளம் மற்றும் தொழில்

இங்கு விவசாயம் முக்கியத் தொழிலாக உள்ளது. இரு ஏரிகளில் தேங்கும் நீரினால் சுமார் 1700 எக்டர்(ஹெக்டேர்) நிலங்கள் நீர் பாசன வசதி பெறுகின்றன. இங்குள்ள ஏரியில் ஏழு மதகுகளின் மூலம் இவ்விளை நிலங்களுக்கு நீரானது வழிந்தோடி விளைநிலங்களை செழிப்புறச்செய்கிறது. பெரும்பாலான நிலங்களில் நெல் விவசாயம் செய்யப்படுகிறது. தோட்டங்களில் மக்காச்சோளம், கம்பு, கேழ்வரகு, பருப்பு வகைகள் பயிரிடப்படுகின்றன. இங்குள்ள ஊராட்சி ஒன்றிய தொடக்கப்பள்ளி 1961 ஆம் ஆண்டு முதல் செயல்படுகிறது. இங்கு சுமார் 100 மாணவர்கள் பயின்று வருகின்றனர். இங்கு 2012 முதல் உயர்நிலைப்பள்ளி தொடங்கப்பட்டு அதுவும் சிறப்பாக நடந்து வருகிறது. இப்பள்ளியில் சுமார் 90 மாணவர்கள் பயின்று வருகின்றனர். இங்கு வாழும் மக்கள் சாதி மத வேறுபாடின்றி சகோதரத்துவத்துடன் ஒற்றுமையுடன் வாழ்ந்து வருகின்றனர். இங்குள்ள மக்கள் பெரும்பான்மையாக சமையல் தொழிலுக்கும், கட்டிட வேலைக்கும் செல்கின்றனர்.
# கலிங்கல்மேட்டுப்பட்டி

## கல்வியறிவு

இவ்வூர் மக்களில் பெரும்பாலானோர் படிப்பறிவு பெற்றவர்களாக உள்ளனர். இவ்வூரில் பலர் ஆசிரியக்கல்வி பயின்று, அதில் சுமார் 10 க்கும் மேற்பட்டவர்கள் அரசு ஆசிரியர்களாகவும் பணிபுரிகின்றனர். தற்போது 5 க்கும் மேற்பட்டோர் பிற அரசு பணியிலும் உள்ளனர்.
# கலிங்கல்மேட்டுப்பட்டி

## கோயில்கள்

இங்கு பழமை வாய்ந்த கலிங்கடிகாத்த கருப்பசாமி கோவில், விநாயகர் கோவில், மந்தையம்மன் கோவில் மற்றும் காளியம்மன் கோவில் ஊரின் மத்தியில் அமைந்துள்ளது.
# அரசு பொது அலுவலக வளாகம், புதுக்கோட்டை

**அரசுப் பொது அலுவலக வளாகம், புதுக்கோட்டை** என்பது தமிழ்நாடு மாநிலத்திலுள்ள புதுக்கோட்டை நகரின் மையத்தில் அமைந்திருந்த ஒரு வளாகம் ஆகும். மாவட்ட அரசு நிர்வாகத்தின் கண்காணிப்பில் 40 ஆண்டுகளாக புதுக்கோட்டை பொது அலுவலக வளாகம் இருந்து வந்தது. இந்த அலுவலக வளாகத்தில் முக்கிய அரசு அலுவலகங்கள் இயங்கி வந்தன. தற்போது இது ஒருங்கிணைந்த நீதிமன்ற வளாகமாக மாற்றப்பட்டுள்ளது.
# அரசு பொது அலுவலக வளாகம், புதுக்கோட்டை

## வரலாறு

தொண்டைமான் பரம்பரை மன்னரால் கட்டப்பட்டு மன்னர் நிருவாகத்திற்காகப் பயன்படுத்தி வந்துள்ளார். நாளடைவில் இது அரசு பொது அலுவலகமாக செயல்பட்டு வருகிறது.
# அரசு பொது அலுவலக வளாகம், புதுக்கோட்டை

## அமைவிடம்

தஞ்சாவூர், மதுரை, பட்டுக்கோட்டை சாலைகள் சந்திக்கும் இடத்தின் தென் மேற்கு திசையில் அமைந்திருக்கும் இந்த பொது வளாகத்தின் வடக்குப்புறத்தில் புதிய பேருந்து நிலையம் செல்லும் சாலையும், அரசு மருத்துவனையும் உள்ளது. இதன் மேற்குப் பக்கம் காவலர் பயிற்சிப் பள்ளி மற்றும் காவலர் குடியிருப்பு உள்ளது. அரசு பொது அலுவலகமாக இயங்கும் இந்த வளாகம் நீதித் துறை, வருவாய்த்துறை கருவூலம், அரசு கிளை அச்சகம், அஞ்சலகம் போன்றவை பொதுமக்களின் செயல்பாடுகளை எளிமைப்படுத்தும் விதமாக ஒருங்கே அமைந்துள்ளது. நான்கு பக்கமும் வழி உள்ளது. எளிதில் துருப்பிடிக்காத இரும்பு ஆணிகளும் எளிதில் உடையாத மண்ணால் ஆன சுட்ட செங்கற்களால் கட்டப்பட்டுள்ளது.
# அரியானாவில் இந்தியப் பொதுத் தேர்தல், 1996

இந்திய பொது தேர்தல், 1996 - ல் அரியானாவில்10 இடங்களுக்காக நடைபெற்றது.
# அரியானாவில் இந்தியப் பொதுத் தேர்தல், 1996

## முடிவு

| 1 | சிர்ஸா | குமாரி செல்ஜா | இந்திய தேசிய காங்கிரசு |  |
| --- | --- | --- | --- | --- |
| 2 | ஹிஸார் | ஜெய்பிரகாஸ் | அரியானா விகாஸ் கட்சி |  |
| 3 | அம்பலா | சுராஜ்பவான் | பாரதிய ஜனதா கட்சி |  |
| 4 | குருக்சேத்ரா | O. P.ஜிந்தால் | அரியானா விகாஸ் கட்சி |  |
| 5 | ரோக்டாக் | பூபேந்தர் சிங் ஹூடா | இந்திய தேசிய காங்கிரசு |  |
| 6 | சோன்பட் | அரவிந்குமார்சர்மா | சுயேட்சை |  |
| 7 | கர்னல் | ஐஸ்வர்தயாள்சுவாமி | பாரதிய ஜனதா கட்சி |  |
| 8 | மகேந்திரகார் | ராம்சிங்ராவ் | பாரதிய ஜனதா கட்சி |  |
| 9 | பிவானி | சுரேந்தர்சிங் | அரியானா விகாஸ் கட்சி |  |
| 10 | பரிடாபாத் | சௌத்ரிராமசந்திரபிந்ரா | பாரதிய ஜனதா கட்சி | } |
# பாண்டுரங் புருசோத்தம் சிரோட்கர்

**பாண்டுரங் புருசோத்தம் சிரோட்கர்** (*Pandurang Purushottam Shirodkar*) (12 டிசம்பர் 1916 - 5 செப்டம்பர் 2000) ஒரு விடுதலைப் போராளியும், கோவா சட்டமன்றத்தின் முதல் அவைத் தலைவராகவும் இருந்தவர். இவர் இந்திய மாநிலமான கோவாவில் பிறந்தார். போர்த்துகீசிய இந்தியாவில் சட்டத்தைப் படித்தார். இவர் கோவாவின் விடுதலைக்கானப் போராட்டத்தில் தீவிரமாக பங்குபெற்றார், பல ஆண்டுகள் ஆப்பிரிக்காவிற்கும் போர்ச்சுகல்லுக்கும் நாடு கடத்தப்பட்டார். இந்திய தேசிய காங்கிரசில் உறுப்பினராகவும், மஹாராஷ்ட்ரவதி கோமண்டக் கட்சியில் ஒரு முக்கிய நபராகவும் இருந்தார்.
சிரோட்கர் மராத்தி, கொங்கனி, ஆங்கிலம், போர்த்துகீசிய மொழிகளில் பல புத்தகங்களை எழுதியுள்ளார். பால கங்காதர் திலக்கின் ஸ்ரீமத்பக்பத்வதீதர்ஹசியாவை போர்த்துகீசிய மொழிக்கு மொழிபெயர்த்தார்.
# நீர் குச்சி பூச்சிகள்

**நீர் குச்சி பூச்சிகள்** அல்லது **தண்ணீர் தேள்** என்பன **ரன்னேட்ரா** (*Ranatra*) பேரினத்தினைச் சார்ந்த நீர் வாழ் பூச்சிகளாகும். இவை நெபிடே குடும்பத்தைச் சேர்ந்த கொன்றுண்ணி பூச்சிகள் ஆகும். உலகெங்கிலும் உள்ள வெப்பமான மற்றும் மிதவெப்பமான பகுதிகளில் உள்ள நன்னீர் வாழ்விடங்களில் சுமார் 100க்கும் மேற்பட்ட *ரன்னேட்ரா* சிற்றினங்கள் காணப்படுகின்றன. இவற்றில் தென் அமெரிக்காவில் கிட்டத்தட்ட 50 சிற்றினங்களும் ஆசியாவில் (1972 இல் மதிப்பாய்வு செய்யப்பட்டது) சுமார் 30 சிற்றினங்களும் காணப்படுகின்றன. மீதமுள்ள சிற்றினங்கள் பிற இடங்களில் காணப்படுகின்றன. இந்த பழுப்பு நிற பூச்சிகள் முதன்மையாகக் குளங்கள், சதுப்புநிலங்கள் மற்றும் கால்வாய்கள் போன்ற தேங்கி நிற்கும் அல்லது மெதுவாக நகரும் நீரில் காணப்படுகின்றன. ஆனால் ஓடைகளிலும் இவற்றைக் காணலாம். விதிவிலக்காக ஒருசில உப்பு நிறைந்த ஏரிகள் மற்றும் உவர் நீர்நிலைகளிலும் காணப்படுகின்றன.
# நீர் குச்சி பூச்சிகள்

## விளக்கம்

நீர் குச்சி பூச்சிகளின் முன்கால்கள் நன்கு வலுவானவை. இவை இரையைப் பற்றிக்கொள்ள உதவுகிறது. இவை பொதுவாக மற்ற பூச்சிகள், தலைப்பிரட்டை மற்றும் சிறிய மீன்களை உண்கின்றன. இவை இவற்றின் உறிஞ்குழல்களால் துளைத்து உமிழ்நீரை உட்செலுத்துகின்றன. நீர் குச்சி பூச்சிகள் உடலின் மேற்பரப்பில் உள்ள கொடுக்கு போன்ற உறுப்பின் உதவியால் தங்கள் இரையின் மீது மயக்கம் அளிக்கும் ஒரு திரவத்தை (உமிழ்நீரை) உட்செலுத்துகின்றன. உமிழ்நீரை உட்செலுத்தி பின்னர் மயக்கம் அடைந்த இரையை உட்கிரகிப்பதன் மூலம் உண்ணத் தொடங்குகின்றன. இவை, காத்திருந்து வேட்டையாடும் தன்மையுடையன. இவை நீர்த் தாவரங்களுக்கு இடையில் வசிக்கின்றன. தன்னைக் கடந்து செல்லும் இரையை ஆச்சரியப்படுத்தும் வகையில் தங்கள் கால்களை நீட்டிக் கொண்டு தலைகீழாக நிற்கின்றன. நெபிடே குடும்பத்தில் உள்ள மற்ற உயிரிகளைப் போலவே, இவற்றின் உடலின் பின்பகுதியில் நீண்ட வால் போன்ற வடிகுழாய் அல்லது சுவாச மூச்சுக் குழல் உள்ளது. *ரன்னேட்ரா*விற்கு இறக்கைகள் உள்ளன. எனவே இவை பறக்கக் கூடியவை.
# சோழர் காலக் கல்வெட்டுகள்

**சோழர் காலக் கல்வெட்டுகள்** தனித்தன்மை வாய்ந்தவை. கல்வெட்டின் தொடக்கத்தை வைத்தே குறிப்பிட்ட காலத்தை அல்லது குறிப்பிட்ட அரச மரபால் வெட்டப்பட்டது எனக் கூற முடியும். சோழர் காலக் கல்வெட்டுகளில் குறிப்பிடத்தக்கவை மெய்கீர்த்தி என்னும் கல்வெட்டுப் பகுதியாகும். இவை செய்திகளைக் கூறுவதில் ஓர் இலக்கிய வடிவைப் பெற்றுத் திகழ்ந்தன.
# சோழர் காலக் கல்வெட்டுகள்

## சோழர் மெய்கீர்த்திகள்

மெய்கீர்த்திகள் அரசனுடைய உண்மையான புகழை எடுத்துக் கூறுவதோடு அக்கால வரலாற்றையும் தெளிவாக்குகின்றன. மேலும், அரசர் தேவியருடன் வாழ்க என வாழ்த்தியும், இயற்பெயரோடு சிறப்புப் பெயரையும், ஆட்சியாண்டையும் குறிப்பிடுகின்றன. இராசராச சோழனின் மெய்கீர்த்தி சிறந்த இலக்கிய நடையில் அமைக்கப்பட்டுள்ளது. மெய்கீர்த்தியின் தொடக்கத்தை வைத்தே அது எந்த அரசனுடையது என்பதை அறியலாம்.
# சோழர் காலக் கல்வெட்டுகள்

## எடுத்துக்காட்டு

உதாரணமாக, கீழ்க்காணும் தொடக்க வரிகள் தொடர்புடைய மன்னனின் பெயரைக் கண்டறிய உதவுகின்றன.  
*திருமகள் போல பெருநிலச்செல்வியும் தனக்கேயுரிமை பூண்டமை மணக்கொள* - முதலாம் இராசராசன்  
*காந்தளூர்ச்சாலை கலமறுத்தருளிய*, *திருமன்னி வளர இருநில மடந்தையும்*, *பூர்வ தேசமும் கங்கையும் கடாரமும் கொண்ட* - முதலாம் இராசேந்திரன்
# சோழர் காலக் கல்வெட்டுகள்

## சோழர் கல்வெட்டின் சிறப்புகள்

சோழர் காலக் கல்வெட்டுகளில் கொடைச் செய்தி மட்டுமின்றி கல்வி, மருத்துவம், நீதி முறை, ஊராட்சி முறை போன்ற செய்திகளும் மிகுதியாகக் காணப்படுகின்றன. முதலாம் இராசேந்திரனுடைய 'எண்ணாயிரம்' என்ற இடத்தில் காணப்படும் கல்வெட்டும், செங்கல்பட்டு வட்டம் திருமுக்கூடலில் காணப்படும் கல்வெட்டும் சோழர் காலக் கல்வி முறையை விளக்குவனவாக உள்ளன.  
செங்கல்பட்டு வட்டத்தில் உள்ள திருமுக்கூடல் கல்வெட்டு வீரராசேந்திரனுடைய மருத்துவச்சாலை பற்றி குறிப்பிடுகிறது. அதில், மருத்துவச்சாலை "ஆதுரச்சாலை" என்று சுட்டப்படுகிறது. ஊரவையினரைத் தேர்ந்தெடுக்கும் முறை தொண்டை நாட்டு உத்திரமேரூரிலுள்ள ஒரு கல்வெட்டில் காணப்படுகிறது.  
முதலாம் இராசராசன் தஞ்சாவூரில் இராசராசேச்சுவரம் என்ற கற்கோவில் கட்டி அதற்கு அளித்த கொடைகள் பற்றி இக்கோவில் கல்வெட்டுகள் பறைசாற்றுகின்றன.
# இரா. கண்ணன்

**இரா. கண்ணன்** (*R. Kannan*)(இறப்பு 02 திசம்பர் 2022) என்பவர் இந்தியா, தமிழ்நாடு, சென்னை மாநிலக் கல்லூரியில் தமிழ்த்துறைப் பேராசிரியராகப் பணியாற்றியவர் ஆவார். இவர் பின்னர் புதுக்கோட்டை மாவட்டம், அறந்தாங்கி, அரசு கலை அறிவியல் கல்லூரி முதல்வராகப் பதவி உயர்வு பெற்று பணியாற்றினார். இவர் சிற்றிலக்கியங்கள் மற்றும் பாட்டியல் நூல்கள் பலவற்றைப் பதிப்பித்துள்ளார்.
# இரா. கண்ணன்

## எழுதிய நூல்கள்

1. சிற்றிலக்கிய ஆராய்ச்சி. தொகுதி ஒன்று (2002)
1. சிற்றிலக்கிய ஆராய்ச்சி. தொகுதி இரண்டு (2002)
1. நவநீதப்பாட்டியல் (2002)
1. மாறனகப்பொருள் களவியல் (2003)
1. பொருத்தவிளக்கம் (2003)
1. அணியிலக்கண வரலாறு (2003)
1. எழுகூற்றிருக்கை (2003)
1. துயிலெடைநிலையும் கண்படைநிலையும் (2003)
1. இந்திரகாளியம் (2004)
1. பழம்பெரும் பாட்டியல்கள் (2004)
1. வெண்பாப்பாட்டியல் (2005)
1. வருணகுலாதித்தன் மடல் (2006)
1. புலவராற்றுப்படை (2007)
# கார்பன் டெட்ராகுளோரைடு

**கார்பன் டெட்ராகுளோரைடு** *(Carbon tetrachloride)* என்பது ஒரு கரிம சேர்மம். இதன் மூலக்கூறு வாய்ப்பாடு CCl<sub>4</sub>. இது தீயணைப்பான்களிலும், குளிர்சாதனப் பெட்டிகளிலும் சுத்தம் செய்யப் பயன்படுகிறது. இது ஒரு நிறமற்ற, மணமுள்ள வாயு. இது சாதாரண வெப்பநிலையில் தீப்பற்றாது.
# கார்பன் டெட்ராகுளோரைடு

## வரலாறு

இச்சேர்மம் பிரெஞ்சு அறிவியல் அறிஞர் ஹென்றி விக்டர் ரெக்னால்ட் என்பவரால் 1839-ல் கண்டறியப்பட்டது. இச்சேர்மம் கீழ்க்கண்ட வினையின் மூலம் உருவாகிறது.குளோரின் மற்றும் குளோரோஃபார்ம் இணைவதால் கார்பன் டெட்ராகுளோரைடு கிடைக்கிறது.
:CH<sub>4</sub> + 4 Cl<sub>2</sub> → CCl<sub>4</sub> + 4 HCl
# கார்பன் டெட்ராகுளோரைடு

## அமைப்பு

இச்சேர்மம் நான்கு குளோரின் மூலக்கூறுகளும், ஒரு கார்பன் அணுவும் கொண்டுள்ளது. இது நாற்பிணைப்பு கொண்டுள்ளது. கார்பன் அணுவுடன், நான்கு குளோரின் மூலக்கூறுகளும் சகப்பிணைப்புக் கொண்டுள்ளது. இது மீத்தேன் மூலக்கூறு போன்ற அமைப்பில் இருப்பதால் இதற்கு "ஹாலோ மீத்தேன் " என்று அழைக்கப்படுகிறது.
# கார்பன் டெட்ராகுளோரைடு

## பண்புகள்

இது ஒரு முனைவற்ற மூலக்கூறு, இது முனைவற்ற மூலக்கூறுகளையும், எண்ணெய் பொருள்களையும், கொழுப்பு பொருள்களையும் கரைக்கும். இது குளோரின் மூலக்கூறுகளின் மணத்துடன் இருக்கும்.
# பணிமுன் பயிற்சி

**பணிமுன் பயிற்சி** என்பது மாணவர்களுக்கு கற்பிப்பதற்காக ஆசிரியர்களை உருவாக்கும் கல்வி நிகழ்ச்சி ஆகும். ஆசிரியர் பயிற்சி மாணவர்கள் பயிலும் துறை ஆகும்.ஆசிரியர் பயிற்சி பயில்வதற்கு முன் ஏதாவது ஒரு பட்டம் பெற்றிருத்தல் (தமிழ்,ஆங்கிலம்,கணிதம்,அறிவியல்,வரலாறு,புவியியல்) கட்டாயமாகும்.
# பணிமுன் பயிற்சி

## பள்ளிக்கல்வி அமைப்பு

நமது பள்ளிக்கல்வி முறையில் பலநிலைகள் உள்ளன.ஆசிரியரின் கற்பிக்கும் முறையும் திறனும் ஒவ்வொரு நிலைக்கும் வேறுபடுகின்றன.அந்நிலைக்கு எற்றவாறு ஆசிரியர்கள் உருவாக்கப்படவேண்டும்.இதனை கருத்தில் கொண்டு இந்திய கல்விக் குழு 1882 தொடக்க, உயர்நிலை ஆசிரியர்களுக்கென தனித்தனி ஆசிரியர் கல்வி பயிற்சிகள் வழங்க திட்டமிட்டது.இதனால் பின்வரும் ஆசிரியர் கல்விப் படிப்புகள் வழங்கபட்டு வருகின்றன.
- மழலையர் கல்விச் சான்றிதழ்
- ஆசிரியர் கல்வி பட்டயம்
- இளநிலைக் கல்வியியல் பட்டம்
- முதுநிலைக் கல்வியியல் பட்டம்
- ஆய்வியல் நிறைஞர்
- ஆய்வியல் முனைவர்
# பணிமுன் பயிற்சி

## பள்ளிக்கல்வி அமைப்பு

### மழலையர் கல்விச் சான்றிதழ்

அரசு ஒப்புதல் பெற்ற நிறுவனங்கள் மேல்நிலைக் கல்வி முடித்தவர்களுக்கு 2 ஆண்டு காலக் கல்வியாக வழ்ங்குகிறது. இவர்கள் கிண்டர்கார்டன் பள்ளிகள்,மாண்டிசோரி முறை பள்ளிகள், சிறார் பள்ளிகள், அங்கன்வாடி பள்ளிகள், மழலையர் கல்வி மையங்களில் பணிப்புரிய தகுதி வாய்ந்தவர்கள் ஆவர்.
# பணிமுன் பயிற்சி

## பள்ளிக்கல்வி அமைப்பு

### மழலையர் கல்விச் சான்றிதழ்

#### ஆசிரியர் கல்விப் பட்டயச் சான்றிதழ்

மாவட்ட ஆசிரியர் கல்விப் பயிற்சி நிறுவனங்கள், ஆசிரியர் பயிற்சி நிறுவனங்களில் மேல்நிலைக் கல்வி முடித்தவர்களுக்கு 2 ஆண்டு கால கல்வியாக வழ்ங்குகிறது.. இவர்கள் 1-5 வகுப்பு வரையிலான தொடக்கப் பள்ளிகளில் பணிப்புரிய தகுதி வாய்ந்தவர்கள் ஆவர்.
##### இளநிலைக் கல்வியியல்
இளங்கலை அல்லது முதுகலை பட்டம் பெற்ற பின் ஆசிரியர் பணிக்குச் செல்ல வேண்டியவர்கள் இளங்கலை கல்வியியல் பட்டம் பயில்வது கட்டாயம். பல்கலைக்கழகத்திலுள்ள கல்வியியல் துறையில் கல்வி பயிலலாம் இளங்கலை பட்டத்துடன் இக்கல்வி பயின்றவர்கள் பட்டதாரி ஆசிரியர் எனவும் முதுகலை பட்டத்துடன் இக்கல்வி பயின்றவர்கள் முதுகலை பட்டதாரி ஆசிரியர் எனப்படுவர்.
###### முதுகலைக் கல்வியியல்
இளநிலைக் கல்வியியல் பட்டம் பெற்றவர்கள் மட்டுமே இக்கல்வி பெற முடியும்.இவர்கள் ஆசிரியர் பயிற்றுநர்களாக பணிபுரிய தகுதி வாய்ந்தவர்கள் ஆவர்.
###### ஆய்வியல் நிறைஞர் பட்டம்
முதுநிலைக் கல்வியியலில் 55% மதிப்பெண் பெற்றவர்கள் மட்டுமே இக்கல்வி பெற முடியும்.ஆசிரியர் பயிற்றுநர்கள் குறைந்த பட்சம் 2 ஆண்டுகள் தங்கள் ஆராய்ச்சித் திறனை மேம்படுத்திக்கொள்ள இக்கல்வி பயன்படுகிறது.இக்கல்வி பயின்றவர்கள் கல்வியியல் கல்லூரிகளில் பணிபுரிய தகுதி வாய்ந்தவர்கள் ஆவர்.  
###### ஆய்வியல் முனைவர் பட்டம்
ஆய்வியல் நிறைஞர் பட்டத்தில் 55% மதிப்பெண் பெற்றவர்கள் மட்டுமே இக்கல்வி பெற முடியும்.முழு நேரமாகவோ, பகுதி நேரமாகவோ 3 ஆண்டுகள் பயில வேண்டும்.
# ஜெனிபர் மன்ஸ்பெரேட்

**ஜெனிபர் மோன்ஸெர்ராத்தே** (Jennifer Monserrate) என்பவர் இந்தியாவின் கோவா மாநிலத்தைச் சேர்ந்த அரசியல்வாதி. கோவா சட்டமன்றத்திற்கு, தலேகாவ் தொகுதியிலிருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டவர். 2012, 2019-ஆம் ஆண்டுத் தேர்தல்களில் இந்திய தேசிய காங்கிரஸ் சார்பிலும் 2022-ஆம் ஆண்டுத் தேர்தலில் பாரதிய ஜனதா கட்சியின் சார்பிலும் போட்டியிட்டு வெற்றிபெற்றுத் தற்போதைய தலேகாவ் தொகுதி உறுப்பினராக உள்ளார். 2012 ஆகத்து முதல் பொதுக் கணக்குக் குழுவிலும் புகார்மனுக் குழுவிலும் உறுப்பினராக உள்ளார்.  
மருத்துவர். பிரமோத் சாவந்த் தலைமையிலான அரசின் வருவாய் மற்றும் தகவல் தொழில் நுட்பத்துறை அமைச்சராக 2019 யூலையில் பதவியேற்றார். சாவந்த் தலைமையிலான அமைச்சரவையின் ஒரே பெண் அமைச்சரும் இவரேயாவார். 2019 யூலையில் இந்திய தேசிய காங்கிரஸ் கட்சியிலிருந்து பாரதிய ஜனதா கட்சியில் இணைந்த பத்து உறுப்பினர்களுள் இவரும் ஒருவர்.
# ஜெனிபர் மன்ஸ்பெரேட்

## தனிப்பட்ட வாழ்க்கை

ஜெனிபர்,அரசியல்வாதியும், கோவா சட்டமன்ற உறுப்பினராக மூன்றாம் முறையாக இருப்பவருமானபாபுஷ் மோன்ஸெர்ராத்தே என்று அழைக்கப்படும் அத்தனாசியோ மோன்ஸெர்ராத்தேவின் மனைவிஆவார். இவ்விருவரும் 2012 முதல், கோவா சட்டமன்றத்தில் உறுப்பினர்களாக இருக்கும் முதல் இணையர்கள் என ஏற்கப்பட்டனர்.
# அரியானா சட்டமன்றத் தேர்தல், 2000

அரியானாவில் 90 சட்டமன்ற உறுப்பினர்களைத் தேர்வு செய்வதற்காக பெப்ரவரி 22, 2000இல் சட்டமன்றத் தேர்தல் நடைபெற்றது. இதன் முடிவு பெப்ரவரி 25,2000இல் அறிவிக்கப்பட்டது. இந்திய தேசிய லோக் தள் 47 இடங்கள் கிடைத்தது.
# அரியானா சட்டமன்றத் தேர்தல், 2000

## முடிவுகள்

25 பிப்ரவரி 2000முடிவுகளை அறிவித்தனர்
| 1 | இந்திய தேசிய காங்கிரஸ் | 90 | 21 | 31.22 |
| --- | --- | --- | --- | --- |
| 2 | இந்திய தேசிய லோக் தள் | 62 | 47 | 29.61 |
| 3 | பாரதிய ஜனதா கட்சி | 29 | 6 | 8.94 |
| 4 | பகுஜன்சமாஜ்கட்சி | 83 | 1 | 5.74 |
| 5 | தேசியவாத காங்கிரஸ் கட்சி | 24 | 1 | 0.51 |
| 6 | விஷால் ஹரியானா கட்சி | 82 | 2 | 5.55 |
| 7 | இந்தியகுடியரசுக் கட்சி | 5 | 1 | 0.62 |
| 8 | சுயேச்சைகள் | 519 | 11 | 16.90 |
| **மொத்தம்:** | **90** | } |  |  |